ประกาศกระทรวงการคลัง

เรื่อง ขยายกําหนดเวลาการยื่นแบบแสดงรายการและชําระภาษีอากรให้แก่

ผู้มีหน้าที่เสียภาษีหรือนําส่งภาษีในท้องที่ที่เกิดภัยพิบัติอุทกภัย

(ฉบับที่ 4)

---------------------------------------

          โดยที่ได้เกิดภัยพิบัติอุทกภัยในบางจังหวัดทางภาคใต้ของประเทศไทยเป็นเหตุให้ผู้มีหน้าที่ เสียภาษีหรือนําส่งภาษีในหลายท้องที่ไม่อาจประกอบกิจการได้ตามปกติและไม่สามารถยื่นแบบแสดงรายการและชําระภาษีอากรภายในกําหนดเวลาที่ประมวลรัษฎากรกําหนด รัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติอุทกภัย ไม่ต้องเสียเบี้ยปรับเงินเพิ่มและค่าปรับอาญา จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร อนุมัติให้ขยายกําหนดเวลาการยื่นแบบแสดงรายการและชําระภาษีอากรตามประมวลรัษฎากร ให้แก่ ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติอุทกภัย ดังต่อไปนี้


ข้อ ๑ ให้ขยายกําหนดเวลาการยื่นแบบแสดงรายการและชําระภาษีอากรให้แก่ผู้มีหน้าที่เสียภาษีหรือนําส่งภาษีในท้องที่ความรับผิดชอบของสํานักงานสรรพากรภาค 11 ดังนี้  
         1.1 สํานักงานสรรพากรพื้นที่สาขาในสังกัดสํานักงานสรรพากรพื้นที่สุราษฎร์ธานี 1 จํานวน 15 สาขา ได้แก่ สํานักงานสรรพากรพื้นที่สาขาเมืองสุราษฎร์ธานี กาญจนดิษฐ์ ดอนสัก ไชยา ท่าชนะ พนม ท่าฉาง บ้านนาสาร บ้านนาเดิม เคียนซา เวียงสระ พระแสง พุนพิน ชัยบุรี และคีรีรัฐนิคม  
         1.2 สํานักงานสรรพากรพื้นที่สาขาทุกแห่ง ซึ่งอยู่ในความรับผิดชอบของสํานักงานสรรพากรพื้นที่นครศรีธรรมราช


ข้อ ๒ ให้ขยายกําหนดเวลาการยื่นรายการและนําส่งภาษีอากรตามมาตรา 3 เตรส มาตรา 52 มาตรา 59 มาตรา 69 ทวิ มาตรา 70 มาตรา 70 ทวิ มาตรา 83/5 มาตรา 83/6 และมาตรา 83/7 แห่งประมวลรัษฎากร ดังนี้

          2.1 ท้องที่ตาม 1.1 สําหรับกรณีที่จะต้องยื่นรายการและนําส่งภาษีอากรสําหรับเดือนภาษีพฤศจิกายน 2560 ซึ่งจะต้องยื่นรายการและนําส่งภาษีอากรภายในวันที่ 7 ธันวาคม 2560 และเดือนภาษี ธันวาคม 2560 ซึ่งจะต้องยื่นรายการและนําส่งภาษีอากรภายในวันที่ 7 มกราคม 2561 ออกไปเป็น ภายในวันที่ 15 กุมภาพันธ์ 2561

          2.2 ท้องที่ตาม 1.2 สําหรับกรณีที่จะต้องยื่นรายการและนําส่งภาษีอากร สําหรับเดือนภาษีพฤศจิกายน 2560 ซึ่งจะต้องยื่นรายการและนําส่งภาษีอากรภายในวันที่ 7 ธันวาคม 2560 ออกไปเป็นภายในวันที่ 31 มกราคม 2561


ข้อ ๓ ให้ขยายกําหนดเวลาการยื่นแบบแสดงรายการและชําระภาษีอากรสําหรับบริษัท หรือห้างหุ้นส่วนนิติบุคคล ตามมาตรา 67 มาตรา 67 ทวิ มาตรา 68 และมาตรา 69 แห่งประมวลรัษฎากร ดังนี้

          3.1 ท้องที่ตาม 1.1 สําหรับกรณีที่จะต้องยื่นแบบแสดงรายการและชําระภาษีอากร ตั้งแต่วันที่ 1 ธันวาคม 2560 ถึงวันที่ 16 มกราคม 2561 ออกไปเป็นภายในวันที่ 15 กุมภาพันธ์ 2561

          3.2 ท้องที่ตาม 1.2 สําหรับกรณีที่จะต้องยื่นแบบแสดงรายการและชําระภาษีอากร ตั้งแต่วันที่ 1 ธันวาคม 2560 ถึงวันที่ 31 ธันวาคม 2560 ออกไปเป็นภายในวันที่ 31 มกราคม 2561


ข้อ ๔ ให้ขยายกําหนดเวลาการยื่นแบบแสดงรายการและชําระภาษีมูลค่าเพิ่ม ตามมาตรา 83 แห่งประมวลรัษฎากร และภาษีธุรกิจเฉพาะ ตามมาตรา 91/10 แห่งประมวลรัษฎากร ทั้งนี้ ไม่รวมถึงการยื่นแบบแสดงรายการและชําระภาษีธุรกิจเฉพาะ สําหรับการขายอสังหาริมทรัพย์เป็นทางการค้าหรือหากําไร ไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา 91/2 (6) แห่งประมวลรัษฎากร ดังนี้

          4.1 ท้องที่ตาม 1.1 สําหรับเดือนภาษีพฤศจิกายน 2560 ซึ่งจะต้องยื่นแบบแสดงรายการและชําระภาษีอากรภายในวันที่ 15 ธันวาคม 2560 และสําหรับเดือนภาษีธันวาคม 2560 ซึ่งจะต้องยื่นแบบแสดงรายการและชําระภาษีอากรภายในวันที่ 15 มกราคม 2561 ออกไปเป็น ภายในวันที่ 15 กุมภาพันธ์ 2561

          4.2 ท้องที่ตาม 1.2 สําหรับเดือนภาษีพฤศจิกายน 2560 ซึ่งจะต้องยื่นแบบแสดงรายการและชําระภาษีอากรภายในวันที่ 15 ธันวาคม 2560 ออกไปเป็นภายในวันที่ 31 มกราคม 2561


ข้อ ๕ ให้ขยายกําหนดเวลาการขอเสียอากรแสตมป์เป็นตัวเงิน ตามมาตรา 103 (3) แห่งประมวลรัษฎากร ดังนี้

          5.1 ท้องที่ตาม 1.1 สําหรับกรณีที่จะต้องยื่นแบบแสดงรายการและชําระภาษีอากร ตั้งแต่วันที่ 1 ธันวาคม 2560 ถึงวันที่ 16 มกราคม 2561 ออกไปเป็นภายในวันที่ 15 กุมภาพันธ์ 2561

          5.2 ท้องที่ตาม 1.2 สําหรับกรณีที่จะต้องยื่นแบบแสดงรายการและชําระภาษีอากร ตั้งแต่วันที่ 1 ธันวาคม 2560 ถึงวันที่ 31 ธันวาคม 2560 ออกไปเป็นภายในวันที่ 31 มกราคม 2561


ข้อ ๖ แบบแสดงรายการภาษีที่ผู้มีหน้าที่เสียภาษีหรือนําส่งภาษี ได้รับการขยายกําหนดเวลา การยื่นแบบแสดงรายการและชําระภาษี มีดังนี้

          6.1 ภาษีเงินได้หัก ณ ที่จ่าย ตามแบบ ภ.ง.ด. 1 ภ.ง.ด. 2 ภ.ง.ด. 3 ภ.ง.ด. 53 และ ภ.ง.ด. 54

          6.2 ภาษีเงินได้นิติบุคคล ตามแบบ ภ.ง.ด. 50 ภ.ง.ด. 51 ภ.ง.ด. 52 และ ภ.ง.ด. 55

          6.3 ภาษีมูลค่าเพิ่ม ตามแบบ ภ.พ. 30 และ ภ.พ. 36

          6.4 ภาษีธุรกิจเฉพาะ ตามแบบ ภ.ธ. 40

          6.5 อากรแสตมป์ ตามแบบ อ.ส. 4 อ.ส. 4ก และ อ.ส. 4ข


ผู้มีอํานาจลงนาม - ประกาศ ณ วันที่ 12 มีนาคม พ.ศ. 2561

อภิศักดิ์ ตันติวรวงศ์

รัฐมนตรีว่าการกระทรวงการคลัง